Nr. 34263 / 16.11.2020 Aprob,

 PRIMAR

**CAIET DE SARCINI**

**privind achiziția publică:**

**Servicii verificare tehnică de calitate a proiectului tehnic şi a detaliilor de execuţie la obiectivul ”Reabilitarea, modernizarea, extinderea si dotarea Liceului tehnologic ”Tase Dumitrescu” Mizil” Cod SMIS: 124288**

1. **INTRODUCERE:**

# Caietul de sarcini face parte integrantă din documentaţia pentru elaborarea şi prezentarea ofertei şi constituie ansamblul cerinţelor pe baza cărora se elaborează de către ofertant propunerea tehnică şi financiară.

Documentaţia de proiectare aferentă obiectivului **”Reabilitarea, modernizarea, extinderea si dotarea Liceului tehnologic ”Tase Dumitrescu” Mizil” Cod SMIS: 124288**  trebuie să fie verificată de verificatori tehnici atestaţi pe specialităţi, stabiliţi de investitor, conform „Regulamentului de verificare si expertizare tehnică de calitate a proiectelor, a execuţiei lucrărilor şi a construcţiilor" (H.G. nr.925/1995, cu modificările şi completările ulterioare), pentru toate cerinţele ce se impun.

1. Conform dispoziţiilor Legii nr. 10/1995,cu modificările şi completările ulterioare, este obligatorie verificarea proiectelor pentru execuţia construcţiilor de către specialişti verificatori de proiecte atestaţi, alţii decât specialiştii elaboratori ai proiectelor, astfel:

## „ART 5

## (1) Pentru obținerea unor construcții de calitate sunt obligatorii realizarea și menținerea, pe întreaga durată de existență a construcțiilor, a următoarelor cerințe fundamentale aplicabile:

## rezistență mecanică și stabilitate;

## securitate la incendiu;

## igienă, sănătate și mediu înconjurător;

## siguranță și accesibilitate în exploatare;

## protecție împotriva zgomotului;

## economie de energie și izolare termică;

## utilizare sustenabilă a resurselor naturale.(…)”

## „ART 13

## (1) Verificarea proiectelor privind respectarea reglementărilor tehnice referitoare la cerinţele fundamentale aplicabile se efectuează de către specialişti verificatori de proiecte atestaţi pe domenii/subdomenii şi specialităţi, alţii decât specialiştii elaboratori ai proiectelor. Verificatorul de proiect atestat nu poate verifica şi ştampila proiectele întocmite de el, proiectele la a căror elaborare a participat sau proiectele pentru care, în calitate de expert tehnic atestat, a elaborat raportul de expertiză tehnică.

*(2) Se interzice utilizarea proiectelor tehnice şi a detaliilor de execuţie neverificate în condiţiile alin. (I) coroborat cu prevederile art. 5 alin. (2).(...)”*

*„ART 22 Investitorii sunt persoane fizice sau juridice care finanţează şi realizea ză investiţii sau intervenţii la construcţiile existente în sensul legii şi au următoarele obligaţii principale referitoare la calitatea construcţiilor:*

*(...)*

*c) asigurarea verificării proiectelor prin specialişti verificatori de proiecte atestaţi.(...)”*

1. Conform dispoziţiilor HG nr. 907/2016,*art. 12 alin.* 7, *cu modificările şi completările ulterioare, "proiectul tehnic de execuţie, inclusiv detaliile de execuţie se verifică de către specialişti verificatori de proiecte atestaţi pe domenii/subdomenii de construcţii şi specialităţi pentru instalaţii, în scopul verificării îndeplinirii cerinţelor fundamentale aplicabile construcţiilor, pentru protejarea vieţii oamenilor, a bunurilor acestora, a societăţii şi a mediului şi pentru asigurarea sănătăţii şi siguranţei persoanelor implicate, pe întregul ciclu de viaţă a construcţiilor;* "
2. Conform Ordinului Vicepriministrului si Ministrului Dezvoltării Regionale si Administratiei Publice nr. 2264/2018pentru aprobare procedurii privind atestarea verificatorilor de proiecte şi a experţilor tehnici în construcţii;
3. În baza Hotărârii Guvernului nr. 925/1995 pentru aprobarea Regulamentului de verificare şi expertiză tehnică de calitate a proiectelor, a execuţiei lucrărilor şi a construcţiilor,

în conformitate cu prevederile legislative si cu prevederile contractului de finanţare încheiat, este necesară realizarea activităţii de verificare a proiectului tehnic, caietelor de sarcini, detaliilor de executie şi a proiectului de organizare a execuţiei lucrărilor aferente obiectivului **”Reabilitarea, modernizarea, extinderea si dotarea Liceului tehnologic ”Tase Dumitrescu” Mizil” Cod SMIS: 124288**  .

1. **DATE GENERALE:**

*BENEFICIARUL INVESTIŢIEI:* ORAŞ MIZIL.

*DENUMIREA OBIECTIVULUI DE INVESTIŢII* **”Reabilitarea, modernizarea, extinderea si dotarea Liceului tehnologic ”Tase Dumitrescu” Mizil” Cod SMIS: 124288**

*SURSA DE FINANŢARE:* Programul Operaţional Regional POR/2017/10/10.2/7regiuni + Buget național + Buget local.

*AMPLASAMENT:* Liceu tehnologic ”Tase Dumitrescu”, Mizil, str. Teilor, nr. 10, judeţ Prahova.

### **SITUAŢIA EXISTENTĂ A OBIECTIVULUI:**

Obiectivul de investiții **Reabilitarea, modernizarea, extinderea si dotarea Liceului tehnologic ”Tase Dumitrescu” Mizil” Cod SMIS: 124288** este inclus în lista obiectivelor de investiții aprobate la finanțare în cadrul Programului Operaţional Regional 2014-2020, Axei prioritare 10 - Îmbunatatirea infrastructurii educationale, Prioritatea de investiții 10.1 Investitiile in educate, si formare, inclusiv in formare profesionala, pentru dobandirea de competente si invatare pe tot parcursul vietii prin dezvoltarea infrastructurilor de educatie si formare; Obiectiv specific 10.2 Cresterea gradului de participare la invatamantul profesional si tehnic si invatare pe tot parcursul vietii. Apel dedicat invatamantului profesional si tehnic si invatare pe tot parcursul vietii.

Pentru acest obiectiv s-a încheiat Contractul de finanţare nr. 4475/25.06.2019 între Ministerul Dezvoltării Regionale si Administraţiei Publice – în calitate de autoritate de management pentru Programul Operațional Regional 2014-2020 - denumit AM şi Organismul intermediar Agenția pentru Dezvoltare Regională Sud-Muntenia - denumit OI şi Unitatea administrativ-teritorială Orașul Mizil, în calitate de beneficiar al finanțării.

**Situatia existenta:**

Clădirea internat este formată din două corpuri, corp internat şi corp cantină, si a fost construită în anul 1973 având o durată de utilizare de peste 45 de ani, perioadă în care nu au fost realizate reparaţii semnificative, estimăm că nerealizarea investiţiei va genera degradări continue ale instalaţiilor interioare, ce vor avea ca rezultat final punerea în pericol a stabilităţii structurii.

Din punct de vedere structural, construcţia este formată din cadre din beton armat împănate cu zidărie portantă pentru ambele tronsoane. Fundaţiile sunt de tip fundaţii continue din beton simplu amplasate sub şirurile de pereţi.

Deficienţele principale ale clădirii sunt:

* stare de deterioarare destul de avansată a instalaţiilor interioare, infrastructura şi regimul de utilizare vor fi afectate progresiv, ajungând la posibile situaţii extreme de electrocutare, inundaţii, implicit deteriorarea structurii de rezistenţă;
* lipsa conformităţii cu cerinţele ISU fac utilizarea clădiri în scurt timp să fie sistată, până la conformarea cu reglementările în vigoare;
* finisajele interioare şi exterioare prezintă o stare de degradare destul de avansată, tencuielile de la pereţi, degradările s-au produs mai mult din cauza infiltraţiilor de apă provenind din absenţa unei bune hidroizolaţii la nivelul terasei;
* pereţii de zidărie prezintă crăpături şi fisuri; unele dintre ele este posibil să fi apărut în urma cutremurelor anterioare, iar altele în urma tasărilor diferenţiate ale terenului datorită infiltrării apei la fundaţii;
* planşeul peste etajul 2 prezintă nenumărate zone prin care se infiltrează apa de ploaie, datorită lipsei de intreţinere a straturilor de protecţie de la terasă, astfel că se poate afirma că betonul plăcii este destul de degradat;
* trotuarul perimetral este în stare avansată de degradare.

În cadrul Liceului Tehnologic “Tase Dumitrescu” se remarcă un număr insuficient de locuri în sălile de clasă, care se traduce într-un program de desfăşurare a cursurilor în două schimburi, fapt care contravine principiilor educaţionale contemporane. O altă deficienţă cu care se confruntă Liceul Tehnologic “Tase Dumitrescu” este lipsa unui teren de sport, orele de sport desfăşurându-se în present în curtea exterioară care nu este dotată conform specificului materiei. Astfel, prin construirea unui teren de sport, se va asigura desfăşurarea optimă a activităţilor sportive.

De asemenea, starea actuală a clădirii internat şi cantinei nu permite cazarea şi acomodarea elevilor, fapt ce reprezintă un dezavantaj pentru elevii din bazinul din care provin elevii liceului, constituit din localităţile din jurul Oraşului Mizil, care, în lipsa unui spatiu de cazare, sunt nevoiţi să facă naveta zilnic sau chiar să renunţe la învăţământul liceal.

1. **SITUAŢIA PROIECTATĂ**

**Obiectivul general al proiectului**

 Obiectivul general al proiectului este creșterea gradului de participare a populaţiei şcolare la procesul educaţional profesional şi tehnic şi învăţare pe tot parcursul vieţii prin îmbunătăţirea calităţii infrastructurii educaţionale şi a dotărilor aferente Liceului Tehnologic ”Tase Dumitrescu” din Mizil, conform standardelor europene.

 **Obiectivele specifice ale proiectului**

 Obiectivul specific este reabilitarea, modernizarea, extinderea şi dotarea Liceului Tehnologic ”Tase Dumitrescu” Mizil. Proiectul constă în reabilitarea şi modernizarea clădirilor internat şi cantină, amenajarea spaţiului exterior, construirea unui teren de sport şi construirea unei clădiri noi pentru desfasurarea activităţii educaţionale şi dotarea conform funcţiunilor celor 3 clădiri. Modernizarea şi dotarea clădirii internat şi a cantinei va facilita extinderea bazinului localităţilor din care liceul îşi atrage elevii şi creşterea numărului de participanţi la procesul educaţional. Modernizarea internatului asigură condiții optime pt elevii navetişti şi cu posibilităţi materiale reduse şi facilităţi şi spaţii adecvate pentru cazarea elevilor cu dizabilităţi. Funcțiunile create sunt: 30 camere internat, 3 săli de meditaţie, sală de mese, bucătărie, depozite, 4 spălătorii, grupuri sanitare, sistem de încălzire centralizat, branşamente la reţele de utilităţi. Reamenajarea curţii şi construirea terenului de sport influenţează pozitiv condiţia fizică şi starea de sănătate şi va favoriza integrarea socială a elevilor. Construirea corpului nou în care vor funcţiona 10 ateliere şcolare dotate corespunzător specializărilor (7 ateliere; specializări: 2 mecanice, 1 atelier confecţii textile, un atelier specific comerţ, un atelier horticultură, etc.) cu echipamente specifice filierei tehnologice şi învăţământului profesional, de la la machete educaţionale la utilaje tehnologice, truse şi scule, asigură creşterea calităţii actului educaţional şi a nivelului de pregătire practică a elevilor, va facilita intrarea acestora în piaţa muncii în meseriile cele mai relevante/relevante pe piaţa muncii locale, regionale, naţionale.

Se vor realiza lucrări de construcţie: construcţie spaţii pentru atelierele/cabinete de specialitate, şi lucrari de reabilitare.

Principalele lucrări de reabilitare vizează creşterea eficienţei economice a clădirii prin lucrări de izolare termică a faţadelor, înlocuire tâmplărie exterioară existentă, inclusiv acces clădire, cu tâmplărie PVC stratificat şi geam termoizolant, termo-hidroizolarea acoperişului tip terasă şi izolarea termică a planşeului peste ultimul nivel, realizarea acoperişului tip terasă circulabilă, instalaţia de paratrăsnet, înlocuire jgheaburi şi burlane la toate clădirile

Se vor executa consolidări locale ale elementelor ce pot periclita durabilitatea elementelor de faţadă şi compartimentări din zidarie şi/sau gips carton, inclusiv refacerea finisajelor interioare şi a pardoselilor, în funcţie de destinaţia încăperilor respective şi a finisajelor exterioare cu zugrăveli lavabile, iar pentru soclu cu tencuială rezistentă şi la apă; realizare sistem ventilaţie şi climatizare.

În vederea utilizării eficiente a resurselor se prevede modernizarea instalaţiilor interioare de apă-canal, eficientizarea procesului tehnologic de producere a energiei termice prin implementarea unor sisteme ce presupun utilizarea resurselor regenerabile (energia solară), pentru producerea energiei electrice şi termice necesare autoconsumului clădirii, reabilitarea şi modernizarea instalaţiilor de alimentare cu agent termic pentru încălzire şi apă caldă de consum.

De asemenea, se vor înlocui corpurile de iluminat fluorescente cu sistem modern de iluminat tip LED, senzori de mişcare, module de automatizare în vederea ajustării intensităţii luminii etc, se vor înlocui total/parţial conductorii electrici şi, unde e cazul, se vor modifica traseele acestora şi se vor înlocui total/completa tablourile electrice. Se vor executa lucrările de construcţii şi instalaţii specifice conformării clădirii cu cerinţele ISU de securitate la incendiu.

În vederea asigurării comfortului elevilor, se va amenaja şi dota fiecare cameră de internat cu baie proprie dotată cu cabină de duş, vas toaletă, chiuvetă şi oglindă, 2 paturi supra-etajate, 4 birouri, 4 rafturi şi un dulap dotat cu 4 uşi cu închidere cu cheie. Sălile de meditaţii se vor dota cu câte 10 buc. birouri şi scaune. Birourile personalului vor fi dotate cu birou, scaune şi mobilier pentru depozitare. Pe fiecare etaj al internatului va fi prevăzută o spălătorie pentru elevi, dotată cu maşini de spălat haine şi uscătoare.

În corpul cantină se va dota sala de mese cu mobilier specific: mese de 8 persoane, scaune şi bufet servire. Bucătă şi spaţiile aferente acesteia vor fi dotate cu frigidere profesionale, cuptoare şi plite electrice, chiuvete pentru spălarea alimentelor, maşini profesionale de spălat vase, mese metalice şi corpuri pentru depozitare. Magaziile şi depozitele vor fi dotate cu rafturi şi mobilier pentru depozitare. Spălătoria şi călcătoria se va dota cu maşini şi uscătoare profesionale de rufe şi aparate de calcat.

La parter vor fi amenajate 2 camere pentru cazarea persoanelor cu dizabilităţi, conform normativelor în vigoare. Fiecare cameră va găzdui o singură persoană şi va avea baie proprie dotată cu obiecte sanitare specifice pentru persoanele cu dizabilităţi. Clădirile vor avea rampă pentru persoane cu dizabilităţi şi grupuri sanitare adecvate

Atelierele din construcţia noua, cladire ateliere, vor fi complet mobilate si dotate cu material didactic specific filierei educationale. Se prevăd bănci şi bancuri de lucru, catedră, scaune, utilaje didactice, tablă magnetică şi interactivă.

Se va amenaja un teren de sport, precum şi curtea exterioară.

1. **OBIECTUL CONTRACTULUI DE SERVICII:**

Obiectul contractului de servicii, ce urmează a fi atribuit, constă în:

* 1. ***Obiectivul general***

 Asigurarea verificării documentațiilor tehnice în conformitate cu prevederile Legii 10/1995, cu modificările şi completările ulterioare, pentru lucrările de investiţii din cadrul proiectului „**Reabilitarea, modernizarea, extinderea si dotarea Liceului tehnologic ”Tase Dumitrescu” Mizil” Cod SMIS: 124288 .**

* 1. ***Obiective specifice***
* Asigurarea verificării tehnice necesare a proiectelor tehnice (P.T., D.E, C.S, D.T.A.C, D.T.O.E.) aferente lucrărilor de investiţii, prin specialişti verificatori de proiecte atestaţi;
* Certificarea nivelului de calitate corespunzător al proiectelor tehnice (PT, D.E, C.S, D.T.A.C, D.T.O.E.) în conformitate cu cerinţele şi particularităţile proiectului şi a conformităţii cu prevederile legale în vigoare.
1. **DOMENIUL DE ACTIVITATE**

***6.1. Cerinţele solicitate***

 ***Responsabilitățile Prestatorului***

În conformitate cu prevederile Legii 10/1995, investitorii au obligaţia de a asigura verificarea proiectelor tehnice (PT) prin specialişti verificatori de proiecte atestaţi. Astfel, Oraşul Mizil, prin intermediul contractului de servicii, urmăreşte să asigure verificarea din punct de vedere tehnic şi calitativ, precum şi certificarea conformităţii cu prevederile legale în vigoare ale proiectelor tehnice (PT, D.E, C.S, D.T.A.C, D.T.O.E.), aferente lucrărilor de investiţii din cadrul proiectului „**Reabilitarea, modernizarea, extinderea si dotarea Liceului tehnologic ”Tase Dumitrescu” Mizil” Cod SMIS: 124288 .**

Prestatorul va asigura un număr suficient de specialişti verificatori de proiecte atestaţi, în conformitate cu scopul lucrărilor de investiţii, astfel încât să asigure atingerea rezultatelor şi îndeplinirea obiectivelor contractului în termenele prevăzute de acesta.

Verificatorii de proiecte sunt atestați de către MDRAP (Ministerul Dezvoltării Regionale şi Administrației Publice), conform Ordinului nr. 2264/2018, prin certificat de atestare, legitimaţie şi ştampilă pentru competenţa pe domenii/subdomenii de construcţii şi pe specialităţile pentru instalaţiile aferente construcţiilor, corespunzătoare cerinţelor fundamentale (prevăzute de Legea 10/1995), necesare proiectului, valabile.

Verificatorul de proiect va efectua verificarea numai pentru cerinţele şi în specialităţile pentru care a fost atestat.

Verificarea tehnică de calitate a proiectelor tehnice (PT, D.E, CS, D.T.A.C, D.T.O.E.) se face pentru cerinţele stabilite prin lege, diferenţiat în funcţie de categoria de importanţă a construcţiei de către specialişti verificatori de proiecte atestaţi potrivit legii.

### Domeniile de specialitate pentru care trebuie asigurată verificarea documentaţiei tehnice de către verificatori atestaţi de proiecte sunt următoarele:

A1 - rezistenţă mecanică şi stabilitate pentru construcţii cu structura de rezistenţă din beton, beton armat, zidărie, lemn pentru construcţii: civile, industriale, agrozootehnice;

B1 - siguranţa în exploatare pentru construcţii: civile, industriale, agrozootehnice;

C (Cc, Ci) - Protecția împotriva incendiilor în construcții(Cc), respectiv toate tipurile de instalații(Ci);

D- Igienă, sănătate și mediu;

E - Economisirea energiei prin izolare termică adecvată pentru construcții și pentru instalațiile relevante din construcții;

F - protecţie împotriva zgomotului în construcţii;

Iint (It, Is) – Instalații asociate clădirilor, care includ:

* sisteme de apă și canalizare,
* stingătoare de incendiu,
* sisteme de încălzire, aerisire, aer condiționat;

Ie - Instalații electrice pentru construcții, care includ:

* instalații electrice de interior/exterior, inclusiv, inclusiv de curent slab,
* instalații de protecție împotriva descărcărilor atmosferice,
* instalații de automatizare și semnalizare,
* instalații de detectare a incendiilor, semnalizare și alarmă,
* sisteme de telecomunicații și de transmitere a informațiilor,
* sisteme de alimentare cu curent electric pentru mașini.

**Lista este orientativă si nu este limitativă. Prestatorul va efectua verificarea tehnică de calitate a proiectelor în functie de cerintele fundamentale stabilite de proiectant prin Proiectul Tehnic (P.T.).**

Verificatorii de proiecte atestaţi vor semna şi vor ştampila piesele scrise şi desenate numai în condiţiile în care documentatia transmisă de achizitor este corespunzătoare din punct de vedere al cerinţelor stabilite prin lege şi vor întocmi un referat privind verificarea de calitate la cerinţele stabilite de proiectanţi prin proiectul tehnic de execuţie, în care vor specifica toate soluţiile tehnice adoptate prin proiectul tehnic şi vor face recomandări, dacă este cazul, pentru asigurarea nivelurilor minime de calitate privind cerintele fundamentale aplicabile, conform legii, în funcţie de categoria de importantă a construcţiei.

Proiectul tehnic va fi trasmis pentru avizare finanţatorului – Agenţia pentru Dezvoltare Regională Sud Muntenia (ADR Sud Muntenia). De aceea, prestatorul va avea în vedere ca documentaţiile tehnice verificate să ţină cont şi de Grila de analiză a conformităţii proiectului tehnic (conform HG 907/2016, cu modificările şi completările ulterioare) aferent Ghidului solicitantului - condiţii generale şi specifice de accesare a fondurilor prin Programul Operaţional Regional (POR) 2014-2020, lista obiectivelor de investiții aprobate la finanțare în cadrul Axei prioritare 10 - Îmbunatatirea infrastructurii educationale, Prioritatea de investiții 10.1 Investitiile in educate, si formare, inclusiv in formare profesionala, pentru dobandirea de competente si invatare pe tot parcursul vietii prin dezvoltarea infrastructurilor de educatie si formare; Obiectiv specific 10.2 Cresterea gradului de participare la invatamantul profesional si tehnic si invatare pe tot parcursul vietii. Apel dedicat invatamantului profesional si tehnic si invatare pe tot parcursul vietii

Verificatorul de proiect nu poate verifica proiectele întocmite de acesta sau la a căror elaborare a participat.

Specialiştii verificatori de proiecte atestaţi răspund în mod solidar cu proiectantul în ceea ce priveşte asigurarea nivelului de calitate corespunzător cerinţelor esenţiale ale proiectului tehnic, precum şi în ceea ce priveşte conformarea cu legislaţia în vigoare:

* art. 24 din Legea nr. 10/1995 privind calitatea în construcţii, republicată, cu modificările şi completările ulterioare, "cheltuielile generate de efectuarea unor lucrări suplimentare faţă de documentaţia tehnico-economică aprobată, ca urmare a unor erori de proiectare, sunt suportate de proiectant/proiectantul coordonator de proiect şi proiectanţii pe specialităţi, persoane fizice sau juridice, în solidar cu verificatorii proiectului, la sesizarea justificată a investitorului şi/sau a beneficiarului în baza unui raport de expertiză tehnică elaborat de un expert tehnic atestat."
* art. 26 din Legea nr. 10/1995 privind calitatea în construcţii, republicată, cu modificările şi completările ulterioare, "(1) specialistii verificatori de proiecte atestati răspund în mod solidar cu proiectantul în ceea ce priveşte asigurarea nivelului de calitate corespunzător cerintelor esentiale ale proiectului";
* art. 30 din Legea nr. 10/1995 privind calitatea în construcţii, republicată, cu modificările şi completările ulterioare, "proiectantul, specialistul verificator de proiecte atestat, fabricanţii şi furnizorii de materiale şi produse pentru construcţii, executantul, responsabilul tehnic cu executia autorizat, dirigintele de şantier autorizat, expertul tehnic atestat răspund potrivit obligatiilor ce le revin pentru viciile ascunse ale constructiei, ivite într­ un interval de 10 ani de la receptia lucrării, precum şi după împlinirea acestui termen, pe toată durata de existentă a construcţiei, pentru viciile structurii de rezistentă rezultate din nerespectarea normelor de proiectare şi de executie în vigoare la data realizării ei".

Specialiştii verificatori de proiect vor lucra în strânsă colaborare cu proiectantul sau, după caz, cu reprezentanţii acestuia, precum şi cu managerul de proiect şi cu ceilalţi membri ai echipei de implementare a proiectului desemnaţi din partea beneficiarului. Verificatorului de proiect i se vor pune la dispoziție toate proiectele tehnice (PT, D.E, C.S, D.T.A.C, D.T.O.E), elaborate de către proiectant vizând obiectivul de investiţii care sunt incluse în proiect.

Documentaţiile pot fi înaintate de către beneficiar prestatorului în vederea verificării, pe secţiuni, pe specialităţi sau ca pachet.

Verificatorul de proiect va informa proiectantul şi Primăria Oraşului Mizil cu privire la orice aspect de neconformitate cu prevederile legale în vigoare a documentaţiei supuse analizei sale.

Specialiştii verificatori de proiect vor utiliza proiectele tehnice (PT, D.E, C.S, D.T.A.C, D.T.O.E) doar în scopul solicitat şi cu păstrarea confidențialității.

### Ofertantul căruia i se atribuie contractul de prestări servicii, înainte de semnarea contractului, va semna o declaraţie de confidenţialitate asupra datelor proiectului, a datelor furnizate de beneficiar ca atare sau obtinute în urma analizelor şi studiilor efectuate în cadrul contractului.

 ***Rezultate aşteptate ale activităţii prestatorului***

Activitatea prestatorului desfăşurată în conformitate cu prevederile contractului de servicii va avea următoarele rezultate:

* Certificarea corectitudinii şi conformităţii proiectelor tehnice (PT, D.E, C.S, D.T.A.C, D.T.O.E.) aferente lucrărilor de investiţii din cadrul proiectului de către specialişti verificatori de proiect atestaţi conform Legii 10/1995, privind calitatea în construcţii, cu modificările şi completările ulterioare, şi a "Regulamentului de verificare si expertizare tehnica de calitate a proiectelor, a execuţiei lucrărilor si a construcţiilor - H.G. 925/1995; 286/1995" Există stampila si semnătura verificatorului de proiect/expert tehnic pe fiecare pagină, în secţiunile din proiect (părţi scrise si părţi desenate) unde acest lucru este obligatoriu prin lege.

 ***Elaborarea şi prezentarea documentelor/rapoartelor***

Prestatorul va furniza la terminarea activităţii de verificare a proiectelor următoarele:

* Documentaţiile tehnice (P.T., D.E., C.S., D.T.A.C., D.T.O.E.) ştampilate şi semnate de către verificatorii atestaţi de proiect;
* Referatele de verificare pentru toate cerinţele esenţiale.

 ***Transmiterea documentelor/rapoartelor***

Predarea, respectiv preluarea documentaţiei spre verificare se va face la sediul Primăriei Oraşului Mizil în baza procesului verbal de predare - primire.

Documentele elaborate/ştampilate/semnatede către verificatorii de proiect atestaţi vor fi predate Beneficiarului la sediul Primăriei Oraşului Mizil, în baza unui procesului verbal de predare-primire. Documentele (PT, D.E, C.S, D.T.A.C, D.T.O.E) ştampilate şi semnate de către verificatorii atestaţi de proiect vor fi predate pe suport de hârtie în 3 (trei) exemplare originale şi 1 (un) exemplar scanat (pe suport electronic).

* 1. ***Echipa Prestatorului***

Personalul poate fi constituit din angajaţi proprii, persoane fizice atestate/autorizate pe domeniul de activitate, colaboratori sau persoane juridice cu personal de specialitate autorizat.

Prestatorul va furniza personalul corespunzător (din punct de vedere al expertizei şi a timpului alocat), în vederea realizării în final a obiectelor generale şi specifice ale contractului, astfel încât să se asigure funcţia de verificare tehnică a proiectelor tehnice: PT, D.E, C.S, D.T.A.C, D.T.O.E . în condiţiile prevăzute de prezentul Caiet de Sarcini. Astfel, echipa desemnată de Prestator va îndeplini următoarele cerinţe minime:

* Specialiştii verificatori tehnici de proiecte trebuie să deţină (pentru fiecare dintre membrii echipei propuse) documentele de atestare prevăzute în Procedura privind atestarea verificatorilor de proiecte şi a expertilor tehnici în construcţii, aprobată prin Ordinul Viceprimministrului şi Ministrului Dezvoltării Regionale şi Administratiei Publice, nr. 2264/2018, respectiv certificat de atestare, legitimaţie şi ştampilă pentru competenta pe domeniile/subdomeniile de construcţii şi pe specialităţile pentru instalaţiile aferente construcţiilor, corespunzătoare cerinţelor fundamentale (prevăzute de Legea 10/1995) necesare proiectului, valabile la data depunerii ofertei;
* Echipa Prestatorului trebuie să fie formată din specialişti verificatori de proiect atestaţi pe fiecare dintre domeniile menţionate la cap. 6.1. secţiunea ***Responsabilităţile prestatorului***, fără a se limita la acestea în cazul în care cerinţele proiectului impun şi alte domenii/subdomenii/specialităţi. Prestatorul va purta întreaga responsabilitate pentru îndeplinirea corectă a sarcinilor, iar în cazul în care, pentru realizarea responsabilităților definite în cadrul contractului şi într-o fază ulterioară, acesta va avea nevoie de mai mult personal decât cel specificat în Caietul de Sarcini, va răspunde pentru asigurarea necesarului de resurse umane, fără a solicita costuri suplimentare.

# Verificatorul de proiecte atestat poate cumula mai multe domenii/subdomenii/specialităţi/ cerinţe de atestare.

### Personalul solicitat de Autoritatea Contractanta reprezintă o cerinţa minimă obligatorie pentru prestarea serviciilor care fac obiectul Caietului de sarcini. În cazul în care calificările specialiştilor propuşi nu corespund cerinţelor minime, ofertantul va fi descalificat.

**În situaţia în care cerinţele proiectului impun şi alte domenii/subdomenii/specialităţi, prestatorul va nominaliza ulterior verificatori de proiecte atestaţi pentru cerinţele necesare, prezentând documentele de atestare ale acestora.**

De asemenea, se precizează că, în conformitate cu prevederile art. 13. alin (1) din Legea nr. 10/1995 privind calitatea în construcţii, republicată, cu modificările şi completările ulterioare, "verificatorul de proiect atestat nu poate verifica şi ştampila proiectele întocmite de el, proiectele la a căror elaborare a participat sau proiectele pentru care, în calitate de expert tehnic atestat, a elaborat raportul de expertiză tehnică."

1. **DURATA CONTRACTULUI ŞI TERMEN DE PRESTARE**

Contractul va intra în vigoare la data semnării de către ambele părţi şi va rămâne în vigoare până la avizarea proiectului tehnic de către finanţator (OI ADR Sud Muntenia).

Prestarea activităţilor ce fac obiectul contractului: în maxim 10 zile lucrătoare pentru verificarea documentaţiilor tehnice (PT, D.E, C.S, D.T.A.C, D.T.O.E.), elaborate de către Proiectant.

1. **CERINŢE PROFESIONALE NECESARE ÎNDEPLINIRII CONTRACTULUI**

Pentru personalul utilizat în indeplinirea contractului vor fi prezentate:

* + - Certificat de atestare de verificator de proiect, legitimaţie pentru competenta pe domeniile/subdomeniile, în care este atestat, pentru fiecare dintre membrii echipei propuse, valabile la data depunerii ofertei;
		- Declaraţii de disponibilitate,pentru toate persoanele nominalizate în echipă.

În conformitate cu principiul recunoaşterii reciproce, autoritatea contractantă acceptă documente (diplome/certificate/ atestate de studii echivalente celor solicitate, emise de organisme stabilite în alte state membre ale Uniunii Europene sau cu care România are încheiate acorduri pentru recunoaşterea si echivalarea diplomelor/ certificărilor / autorizărilor în cauză).

Se va prezenta de către operatorul economic ofertant modul în care şi-a asigurat accesul la serviciile personalului utilizat în îndeplinirea contractului (fie prin resurse proprii, fie prin externalizare, situaţie în care se vor descrie aranjamentele contractuale realizate în vederea obţinerii serviciilor respective).

Un verificator poate cumula mai multe domenii de atestare.

### **VALOAREA ESTIMATIVA A CONTRACTULUI**

Conform bugetului proiectului şi a devizului general al investiţiei, valoarea estimată a achiziţiei de servicii de verificare tehnică de calitate a proiectului tehnic şi a detaliilor de execuţie pentru „**Reabilitarea, modernizarea, extinderea si dotarea Liceului tehnologic ”Tase Dumitrescu” Mizil” Cod SMIS: 124288** este de 15.000 lei fără TVA.

### **CERINŢELE AUTORITĂŢII CONTRACTANTE PRIVIND ÎNTOCMIREA OFERTEI**

* 1. **OFERTA TEHNICĂ**

**Propunerea tehnică** va conţine toate informaţiile şi dovezile pe care ofertantul le consideră necesare pentru fundamentarea ofertei sale. Oferta trebuie să convingă achizitorul că, în caz de atribuire, ofertantul dispune de resurse suficiente precum şi de experienţa necesară pentru a asigura serviciile supuse achiziţiei publice.

Propunerea tehnică trebuie să demonstreze că ofertantul a înţeles corect cerinţele din caietul de sarcini si că, prin metodologia propusă, va îndeplini întru totul aceste specificaţii.

Propunerea tehnică trebuie să reflecte asumarea de către ofertant a tuturor cerinţelor/obligaţiilor prevăzute în Caietul de sarcini. Toate cerinţele sunt obligatorii.

**Propunerea tehnică va cuprinde:**

* Memoriu tehnic privind metodologia propusă care va conţine informaţii pentru fundamentarea ofertei;
* Lista cu personalul propus pentru îndeplinirea contractului - Formular nr. 1;

### Documente solicitate prin prezentul Caiet de sarcini la capitolul 6.2 Echipa Prestatorului:

* + Certificat de atestare de verificator de proiect, legitimaţie pentru competenta pe domeniile/subdomeniile, în care este atestat, pentru fiecare dintre membrii echipei propuse, valabile la data depunerii ofertei;
	+ Declaraţii de disponibilitate, pentru toate persoanele nominalizate în echipă – (model – Formular nr. 2);

### Declarație privind respectarea condițiilor de mediu, sociale şi cu privire la relațiile de muncă pe toată durata de îndeplinire a contractului - Formular nr. 3.

Informaţii detaliate privind reglementările care sunt în vigoare la nivel naţional şi se referă la condiţiile de muncă şi protecţia muncii, securităţii şi sănătaţii în muncă, se pot obţine de la Ministerul Muncii şi justiţiei Sociale (www.mmuncii.ro). Informaţii se pot obţine de pe site-urile http://www.inspectmun.ro/legislatie/legislatie.html; http://www.anpm.ro/web/guest/legislatie.

**NOTĂ:**

Lipsa propunerii tehnice la deschiderea ofertelor are ca efect descalificarea Ofertantului.

Propunerea tehnică se va întocmi astfel încât să rezulte ca sunt îndeplinite şi asumate în totalitate cerinţele documentaţiei de atribuire.

Propunerea tehnică va conţine pagini numerotate, ştampilate şi semnate olograf de ofertant începând cu prima pagină cât şi opisul cu documentele întocmite.

###  **OFERTA FINANCIARĂ**

Ofertantul va elabora propunerea financiară astfel încât aceasta să furnizeze toate informaţiile cu privire la preţ.

Propunerea financiară va fi exprimată în Lei, cu şi fără TVA.

**Propunerea financiară va cuprinde:**

* Formularul de ofertă financiară semnat de persoana împuternicită legal - Formular nr. 4.

### **10.3 ALTE ASPECTE CARE VOR FI AVUTE IN VEDERE**

Personalul propus în ofertă nu poate fi înlocuit în perioada de execuţie a contractului decât din motive de sănătate, forţă majoră sau circumstanţe independente de contractant (demisie) şi, în acest caz numai după aprobarea Autorității contractante.

### **LEGISLAŢIE APLICABILĂ**

* + - Legea nr. 10/1995 privind calitatea în construcţii, republicată, cu modificările şi completările ulterioare;
		- Legea nr. 50/1991 privind autorizarea executării lucrărilor de construire, republicată, cu modificările ulterioare;
		- Ordinul nr. 839/2009, cu modificările ulterioare, pentru aprobarea Normelor metodologice de aplicare a Legii nr. 50/1991 privind autorizarea executării lucrărilor de construcţii;
		- Regulamentul de verificare şi expe1iizare tehnică de calitate a proiectelor, a execuţiei lucrărilor şi a construcţiilor, aprobat prin H.G. nr. 925/1995;
		- Hotărârea Guvernului nr. 766/1997 privind aprobarea unor regulamente privind calitatea în construcţii, cu modificările şi completările ulterioare;
* Procedura privind atestarea verificatorilor de proiecte şi a experţilor tehnici în construcţii, aprobată prin Ordinul viceprimministrului şi ministrului dezvoltării regionale şi administraţiei publice, nr. 2264/ 2018;
	+ - Normele metodologice privind avizarea şi autorizarea de securitate la incendiu şi protecţie civilă din 25.08.2016, aprobate prin Ordinul Ministrul afacerilor interne nr. 129/2016;
		- Hotărârea Guvernului nr. 907/2016 privind etapele de elaborare şi continutul-cadru al documentaţiilor tehnico-economice aferente obiectivelor/ proiectelor de investiţii finanţate din fonduri publice, cu modificările şi completările ulterioare;

### Alte acte normative subsecvente şi incidente legii, reglementări tehnice în vigoare la data derulării contractului, regulamente, proceduri, specificaţii tehnice, normative, instrucţiuni tehnice etc.

Elaborat,

Manager proiect

Petronela STURZ

**MODELE DE FORMULARE**

**(tehnic şi financiar)**

Fiecare operator economic care participă, la procedura pentru atribuirea contractului de achiziţie publică are obligaţia de a prezenta formularele prevăzute în cadrul acestei secţiuni, completate în mod corespunzător şi semnate de persoanele autorizate.

1. Lista cu personalul propus pentru îndeplinirea contractului – Formular nr. 1;
2. Declaraţie de disponibilitate – Formular nr. 2;
3. Declaraţie privind respectarea condiţiilor de mediu, sociale şi cu privire la relaţiile de muncă pe toată durata de îndeplinire a contractului de servicii – Formular nr. 3;
4. Formular de ofertă – Formular nr. 4.

### Formular nr. 1

### OPERATORUL ECONOMIC

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***(denumirea/numele)***

**LISTA CU PERSONALUL PROPUS PENTRU ÎNDEPLINIREA CONTRACTULUI**

Subsemnatul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentant legal /împutenicit al \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ declar pe propria răspundere că pentru achiziţia

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ operatorul economic \_\_\_\_\_\_\_\_\_\_\_\_\_\_\_\_\_\_\_\_ dispune de următorul personal de specialitate:

|  |  |  |  |  |  |
| --- | --- | --- | --- | --- | --- |
| Nr. crt. | Funcţia/Verificator | Numele şiprenumele | Atestat verificator | Domeniile de specialitate pentru care se asigură verificarea | Relaţia faţă de ofertant (angajat, colaborator, etc.) |
| o | 1 | 2 | 3 | 4 | 5 |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Data completării

OPERATOR ECONOMIC

\_\_\_\_\_\_\_\_\_\_\_\_\_\_\_\_\_\_\_\_\_\_

(semnătură autorizată)

Formular nr. 2

### **DECLARAŢIE DE DISPONIBILITATE**

**privind prestarea serviciilor având ca obiect:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Subsemnatul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ declar ca sunt de acord să particip la realizarea contractului de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pentru operatorul economic \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

De asemenea, în cazul în care oferta companiei va fi desemnată câştigătoare, declar că sunt capabil şi disponibil să lucrez pe poziţia pentru care am fost nominalizat în ofertă, respectiv \_ , pe perioada de desfasurare a activităţii pentru care sunt desemnat.

|  |  |
| --- | --- |
| De la | Până la |
|  |  |

|  |  |
| --- | --- |
| Nume şi prenume |  |
| Semnătură |  |
| Dată |  |

Formular nr. 3

# Operator economic

# \_\_\_\_\_\_\_\_\_\_\_\_\_\_\_\_\_

(denumirea/numele)

### **DECLARAŢIE**

**privind respectarea condiţiilor de mediu, sociale şi cu privire la relaţiile de muncă pe toată durata de îndeplinire a contractului de servicii**

Subsemnatul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (numele şi prenumele în clar ale persoanei autorizate), reprezentant al \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (denumirea ofertantului operator economic), declar pe propria răspundere că mă angajez să prestez serviciile, pe parcursul îndeplinirii contractului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în conformitate cu regulile obligatorii referitoare la condițiile privind respectarea condițiilor de mediu, sociale şi cu privire la relaţiile de muncă, ce sunt în vigoare în România.

De asemenea, declar pe propria răspundere, că la elaborarea ofertei am ținut cont de obligațiile referitoare la respectarea condițiilor de mediu, sociale şi cu privire la relațiile de muncă pe toată durata de îndeplinire a contractului de servicii şi am inclus costul pentru îndeplinirea acestor obligații.

Data: \_\_\_\_\_\_\_\_\_\_\_\_\_

Numele si prenume: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

în calitate de \_\_\_\_\_\_\_\_\_\_\_\_\_\_\_\_\_\_\_\_\_\_\_

# legal autorizat să semnez oferta pentru şi în numele

# denumire/nume operator economic \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătură şi ştampilă

Formular nr. 4

# Operator economic

# \_\_\_\_\_\_\_\_\_\_\_\_\_\_\_\_\_ (denumirea/numele)

**FORMULAR DE OFERTĂ**

Catre \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(denumirea autorităţii contractante şi adresa completă)*

Domnilor,

1. Examinând caietul de sarcini, subsemnatul, reprezentant al operatorului economic \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (denumirea/numele operatorului economic), ne oferim ca, în conformitate cu prevederile şi cerinţele cuprinse în documentaţia mai sus menţionată, să prestăm \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pentru suma de  *lei (suma în cifre şi în litere),* la care se adaugă taxa pe valoare adăugată în valoare de \_\_\_\_\_\_\_ lei. *(suma în cifre şi în litere).*
2. Ne angajăm ca, în cazul în care oferta noastră este stabilită câştigătoare, să prestăm serviciile în termenele prevăzute în caietul de sarcini şi în contract.
3. Ne angajăm să menţinem această ofertă valabilă pentru o durată de 30 zile şi ea va rămâne obligatorie pentru noi si poate fi acceptată oricând înainte de expirarea perioadei de valabilitate.
4. Înţelegem că nu sunteţi obligaţi să acceptaţi oferta cu cel mai scăzut preţ sau orice altă ofertă pe care o puteţi primi.

Data: \_\_\_\_\_\_\_\_\_\_\_\_\_\_\_\_\_

Numele si prenume: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

în calitate de \_\_\_\_\_\_\_\_\_\_\_\_\_\_\_\_\_\_\_\_\_\_\_

# legal autorizat să semnez oferta pentru şi în numele

# denumire/nume operator economic \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătură şi ştampilă